კლიმენტ-ვოროშილოვი (ტანკი)
ტანკი კლიმენტ-ვოროშილოვი (კავე) — საბჭოთა მძიმე ტანკი. კლიმენტ ვოროშილოვი იყო საბჭოთა მარშალი, სწორედ ამ ადამიანის პატივსაცემად დაერქვა ტანკს სახელი, რომელსაც შემოკლებით „კავე“-ს ეძახდნენ. პირველი საცდელი ნიმუში დამზადდა 1939 წლის აგვისტოში. ტანკი გამოირჩეოდა ძალიან სქელი ჯავშნით, რომლის გახვრეტა ფაქტობრივად შეუძლებელი იყო. ომის დასაწყისში Panzer III-ს და Panzer IV-ს ეყენა 3.7 cm KwK 36 და 7.5 cm KwK 37 ქვემეხები, სანამ ახალი უფრო ძლიერი ქვემეხების წარმოება არ დაიწყო გერმანიამ, მანამდე ძალიან დიდ პრობლემას წარმოადგენდა „კავე“-ს განადგურება. „კავე“-მდე თითქმის საერთოდ არ იყო სერიულად ნაწარმოები მძიმე ტანკი თუ არ ჩავთვლით ფრანგულ „შარ-ბე1-ბის“ (Char B1bis)-ს. მეორე მსოფლიო ომის დროს საბჭოთა კავშირმა ამჯობინა გამოეშვა და აქცენტი გაეკეთებინა საშუალო „ტე-34“ T-34-ზე, რომლის წარმოება ბევრად იაფი ჯდებოდა ვიდრე „კავე“, ხოლო ეფექტურობით კი ორივე გამოირჩეოდა. 1941 წლის 22 ივნისისთვის სსრკ ჰქონდა 26 ათასამდე ტანკი, მათ შორის 1400 „ტე-34“ და 711 „კავე-1“ და „კავე-2“.